เรามี พสพ. กับเเฟนครั้งเเรกเเละใส่ถุงยางอนามัยเเละเช็คด้วยการใส่น้ำลงไป ก็ไม่รั่ว พอผ่านไป 2 วันมีเลือดสีน้ำตาลออกมาจากช่องคลอดเราไม่เเน่ใจว่าสีเเดงหรือน้ำตาลออกมานิดนึง อย่างงี้มันเพราะอะไรคะ เเล้วจะท้องไหมคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากการมีเลือดสีน้ำตาลออกจากช่องคลอด 2 วันหลังการมีเพศสัมพันธ์ดังกล่าวมา จึงคิดถึงว่าเป็นสาเหตุจากการตั้งครรภ์หรือภาวะแทรกซ้อนของการตั้งครรภ์ได้น้อยมาก ถ้าเป็นภาวะแทรกซ้อนของการตั้งครรภ์จริง ควรมีอาการหลังการปฏิสนธิอย่างน้อย 1-2 สัปดาห์ขึ้นไป เลือดออกผิดปกติอาจเกิดจากการติดเชื้อ การมีแผล หรือมีเนื้องอกบริเวณอวัยวะสืบพันธุ์หากยังไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป